Työelämälähtöiset+tukitoimenpiteet+koulutuksen+läpäisyn+tehostamiseen

=Työelämälähtöiset tukitoimenpiteet koulutuksen läpäisyn tehostamiseen=

Hankkeen toteutusaika: 1.8.2012 – 31.12.2013

1. Opinto-ohjauksen ja opiskelijahuollon ennakoivien ja yksilöllisten toimintamallien kehittäminen. 2. Pedagogisten ratkaisujen ja opetusjärjestelyjen joustavuuden lisääminen yksilöllisten opintopolkujen ja työn ohella opiskelun mahdollistamiseksi ja tukemiseksi. 3. Koko tutkinnon suorittamista tukevien pedagogisten ratkaisujen, ohjauskäytänteiden ja toimintamallien kehittäminen, silloin kun opiskelija suorittaa tutkintoa osissa.

Hankkeen tavoitteita ovat koulutuksen järjestäjän toimintaan liittyvän ammatillisen koulutuksen läpäisyn tehostaminen ja hankkeen yhteydessä kehitettyjen uusien toimintatapojen sekä niistä saatujen tulosten hyödyntäminen koulutuksen järjestäjän toiminnan kehittämisessä. Tavoitteena on hankkeessa saatujen, koulutuksen läpäisyn tehostamiseen johtaneiden käytänteiden levittäminen myös muiden koulutuksen järjestäjien toiminnan tueksi. Koulutuksen järjestäjän ammatillisen peruskoulutuksen läpäisyaste % on viime vuosina kehittynyt positiiviseen suuntaan. Maalariammattikoulun Kannatusyhdistys ry:n johtokunta on päättänyt, että Helsingin Maalariammattikoulussa tulee entistä enemmän panostaa koulutuksen läpäisyasteen kasvamiseen ja opintojen keskeyttämisen vähentämiseen liittyviin toimenpiteisiin.
 * Hankkeen tavoitteet**

Hanke koostuu kolmesta osasta, jotka ajoittuvat opiskelijan näkökulmasta opintojen hakeutumisvaiheeseen, opiskeluaikaan ja opiskelun päättövaiheeseen. Peruskoulujen ja lukioiden opinto-ohjaajille järjestetään kaksi koulutustilaisuutta yhteistyössä Pintaurakoitsijat ry:n, Lattian- ja seinäpäällysteliitto ry:n ja Rakennusliitto ry:n kanssa. Koulutustiaisuuksien tavoitteena on lisätä opinto-ohjaajien työelämätietoutta ja kykyä ohjata maalausalan (maalari ja lattianpäällystäjä) ja sisustusalan (sisustaja) koulutukseen hakeutuvia opiskelijoita. Ensimmäisessä osassa käydään lisäksi esittelemässä koulutusalojen koulutusta ja työelämää peruskoulujen ja lukioiden opiskelijoille. Toisessa osassa toteutetaan kokeilu, jossa opettajien, luokanvalvojien ja opinto-ohjaajan tueksi resurssoidaan opiskelijoiden tukihenkilö, joka osallistuu mm. opiskelijahuoltoryhmän toimintaan, tukea tarvitsevien opiskelijoiden yksilölliseen ohjaukseen ja ryhmätyöskentelyihin. Kolmantena osana kehitetään ja toteutetaan opintojen päättövaiheeseen vapaasti valittava tutkinnon osa, jossa toteutetaan työllistymiseen liittyviä harjoituksia, tutustutaan jatkokoulutusmahdollisuuksiin mm. tutustumiskäynnein ja järjestetään työllistymiseen liittyvä tilaisuus yrityksille yhteistyössä Pintaurakoitsijat ry:n, Lattian- ja seinäpäällysteliitto ry:n ja Rakennusliitto ry:n kanssa.
 * Hankkeen kuvaus**

Hankkeen kohderyhmiä ovat peruskoulujen ja lukioiden opinto-ohjaajat ja opiskelijat. Maalariammattikoulun Kannatusthdistys ry:n ylläpitämän Helsingin Maalariammattikoulun opiskelijat ja opetushenkilöstö. Meropolia ammattikorkeakoulu ja Helsingin Maalaraiammattikoulun ammatillinen lisäkoulutus (jatkokoulutusmahdollisuudet). Maalausalan, lattianpäällystealan ja sisustusalan yritykset.
 * Hankkeen kohderyhmä**

Hankkeen yhteyshenkilö: apulaisrehtori Carl Winter, Helsingin Maalariammattikoulu, 050-566 6114.




 * Tiivistelmä hankkeen toiminnasta**